La Biblioteca Infantil obri les portes a més de 250 escolars
2025-07-24

Dins de la campanya d’animació lectora i foment de la lectura, les Biblioteques Municipals de Burjassot també obrin les seues portes al fet que el servei que ofereix a la ciutadania siga conegut per tot el municipi. Tant la Biblioteca d’Adults com la Biblioteca Infantil són punt de trobada dels centres escolars i educatius de Burjassot que, junta al personal de la Biblioteca, ensenyen als més menuts com funciona el servei i la quantitat de coses boniques que aporta el món de la lectura.

Al novembre, les Biblioteques rebran la visita de diferents centres escolars i educatius que, amb seguretat, gaudeixen amb tot el que aprendran en estos serveis municipals. En total, visitaran les Biblioteques Municipals més de 250 alumnes.

La primera visita del mes a la Biblioteca Infantil va ser la de l’alumnat 5é i 6é de primària del CEIP Sant Joan de Ribera que passarà el testimoni, el pròxim 15 de novembre, al Centre Ocupacional El Renàixer que, en este cas, realitzarà la seua visita a la Biblioteca d’Adults.

Els dies 17, 20 i 24 de novembre tornarà l’alumnat del CEIP Sant Joan de Ribera, amb els cursos de 3r A i B de primària i 1r A i 2n A i B de primària i 4t A, també de primària, respectivament.

El CEIP Miguel Bordonau serà el centre que tancarà les visites de novembre, els dies 29, amb el grup de 3r de primària, i el dia 30, amb el grup de 4t de primària.